**KRAJEVNA SKUPNOST JEVNICA**

**Jevnica 36,** **1281 Kresnice**

**E-mail:** [**svetks@jevnica.si**](mailto:svetks@jevnica.si)

**Datum: 19.05.2021**

**Zapisnik 15. seje sveta KS Jevnica,** ki je bila v sredo, 19. 05. 2021 ob 19.30, v prostorih KS Jevnica.

Člani sveta prisotni na seji: Jernej Kukovica, Viktorija Benčič, Niko Krajnčič, Tomo Jerebič, Marija Klopčič, Klemen Cerar in Jani Jerant.

Drugi prisotni: Franci Rokavec.

**Dnevni red:**

***1. Pregled in potrditev zapisnika 14. seje sveta KS Jevnica,***

***2. Pregled realizacije sklepov 12., 13. in 14. seje sveta KS Jevnica,***

***3. Informacija o poteku projekta kanalizacije,***

***4. Informacija o poteku ureditve nivojskega železniškega prehoda Jevnica-Laze,***

***parkirišča in pešpoti,***

***5. Vodooskrba v KS Jevnica in predlog prenosa obračunavanja vode na KSP Litija,***

***6. Informacija o poteku rekonstrukcije Poljanskega kroga,***

***7. Poročilo o izvedbi akcije Očistimo svoj kraj 2021,***

***8. Poročilo o pomladanski ureditvi cest in poti v KS Jevnica,***

***9. Informacija o izidu razpisa v zvezi z dvorano KS Jevnica in delih v njej,***

***10.Razno.***

***AD. 1 Pregled in potrditev zapisnika 14. seje sveta KS Jevnica***

***Sklep 1: Člani sveta KS potrjujejo zapisnik 14. seje v zapisani obliki.***

***AD. 2 Pregled realizacije sklepov 12.,13. in 14. seje sveta KS Jevnica***

***Sklep 1: Naštete nerealizirane naloge oziroma sklepe je potrebno realizirati v naslednjih mesecih.***

1. Predlog programskih prioritet za 2021-2022 gre v obravnavo na naslednjo sejo sveta KS.

2. Od Občine Litija najkasneje v juniju pričakujemo termin sestanka glede transparentnega razpolaganja z realnimi financami KS Jevnica.

3. KS Jevnica vztraja pri ureditvi lastništva dvorane ter spremljevalnih prostorov in glede tega pričakuje sprotno obveščanje s strani Občine Litija o premikih v dogovorih s KGZ Litija ter našem predlogu po 100 % financiranju obratovalnih stroškov in plačevanju hišnice oziroma čistilke v času od 1.3.2020 do 1.9.2021.

4. Pripravi se dogovor o uporabi ozvočenja med KS in KUD Jevnica ter zaključi s popravili in vzdrževalnimi deli v dvorani.

5. Po štirih novo postavljenih kozolčkih oziroma oglasnih deskah se postavi še peto in sicer se z njo zamenja poškodovano pri spomeniku v centru Jevnice, omenjeno pa se postavi namesto iztrošene pri Žumbergarju v Goliščah. Šesti kozolček planiramo postaviti nasproti cerkve v Kresniških Poljanah takoj po opravljeni rekonstrukciji javne poti. V juniju je potrebno očistiti, pobrusiti in prebarvati tudi preostale obstoječe, starejše oglasne deske v KS Jevnica.

6. Pri Šuštar trans in Jukum d.o.o. se preveri kako je z dopolnitvijo dokumentacije z njihove strani, na podlagi našega dopisa.

7. Občino Litija se zaprosi za strokovno oceno situacije glede plazu pri Vasiljeviču, v Goliščah in za ukrepanje ter pomoč prebivajočim na tem naslovu.

8. V centru Jevnice, ki je ponoči skoraj v mraku, je potrebno namestiti vsaj dve luči, eno na šoli, kjer je sicer že bila in drugo na Zadružnem domu. Poleg tega pa je potrebno popraviti luč pri železniški postaji in preveriti luči ob pešpoti proti Kresniškim Poljanam.

9. Pri zaključku del pri ureditvi okolice ŠC Jevnica se ne sme pozabiti na asfaltiranje prostora za polnjenje električnih avtomobilov ter namestitvi hitrostnih ovir na cesti ob igriščih.

***AD. 3 Informacija o poteku projekta kanalizacije***

*Ugotovitev, da je obstoječi projekt kanalizacije Jevnica-Kresniške Poljane odličen, na nivoju PZI, drži. Nov idejni projekt je dan v delo podjetju iz Velenja, ki dela tudi na kresniškem delu projekta. S projektno nalogo se bo preverilo usklajenost in opravilo pregled trase. Potrebno je preveriti, kje je prišlo do pozidave oziroma novogradnje.*

*Do konca maja bo znano stališče glede projekta in izdelana projektna naloga, medtem ko bo geodetski posnetek očitno potrebno narediti na novo.*

*Jeseni sledi razpis in izbor izvajalca, preko zime dopolnjena idejna zasnova, konec leta 2022 lahko pričakujemo gradbeno dovoljenje. Potrebno je pridobiti služnosti posameznih zemljišč. Sredstva za vse našteto so zagotovljena v proračunu.*

*Ko bo čistilna naprava aktivna se bo nanjo obvezno priključiti, kljub temu, da so nekateri že vezani na male čistilne naprave (MČN). Tako v Kresnicah kot Jevnici in Kresniških Poljanah je predvidenih po cca 1100 enot. Po naših podatkih zraven niso vključena višje ležeča naselja in bolj odročni stanovalci (Zupančič, Jug, Pečar, Golišče in Zgornja Jevnica).*

*V sklopu OPPN-ja bi bilo potrebno vnaprej predvideti kanalizacijo z glavnim in sekundarnim vodom ter priključki. Tam kjer so predvidena področja pozidave bi bilo treba planirati tudi zadosti velik profil cevi. Omenjeno je možno narediti tudi s t.i. PIP-i oziroma Prostorskimi izvedbenimi pogoji, s katerimi se opredeli določeno področje in le-tega prilepi k OPN-ju.*

*Litijska občina zbiranje novih pobud za OPN načrtuje v začetku septembra.*

***Sklep 1: Krajane KS Jevnica je potrebno informirati o načrtovani izgradnji kanalizacije s člankom v Glasilu Občana, na spletni strani KS in ko bo izvedljivo po potrebi tudi v obliki zbora krajanov ali občanov.***

***AD. 4 Informacija o poteku ureditve nivojskega železniškega prehoda Jevnica-Laze,***

***parkirišča in pešpoti***

*Jernej Kukovica je prestavil dve prostorski možnosti izven nivojskega križanja, ki ju je pripravil. Pri tem je ugotovil, da se bo železnica na območju postajališča Jevnica prestavila približno v dolžini 2 km, pri čemer bo moral biti kot kaže odstranjen objekt sedanjega športnega doma.*

*Osnova za realizacijo projekta je, da bi bil nadvoz uvrščen v skupni projekt železnice in bi bil obravnavam v sklopu DPN.*

***Sklep 1: Občina Litija od g. Dejana Jurkoviča pridobi obljubljeni odgovor o možnosti umestitve izgradnje nadvoza preko proge v DPN, v nasprotnem primeru mora pričeti s postopkom umestitve objekta v OPN in OPPN.***

***Sklep 2: Po uskladitvi lokacije železniške infrastrukture se s strani Občine Litija na Ministrstvo za infrastrukturo poda vlogo za spremembo statusa iz zemljišča namenjenega železniškemu prometu in brezplačen prenos na občino.***

***Sklep 3: Z izdelanim načrtom prestavitve železniške proge in umestitve izven nivojskega križanja seznanimo g. Dejana Jurkoviča ter ministra Jerneja Vrtovca.***

***Sklep 4: Predlaga se spremembo pešpoti ob progi v servisno in kolesarsko pot ter se pobudo z argumenti posreduje na SŽI, g. Matjažu Kranjcu in Francu Pevcu.***

***AD. 5 Vodooskrba v KS Jevnica in predlog prenosa obračunavanja na KSP Litija***

Župan je zadevo pod točko 5 označil kot sinergijo evropskih projektov oziroma različnih fondov za vodooskrbo.

Da bi Občina Litija lahko kandidirala za ugodna kohezijska sredstva, bi morala imeti KSP Litija v svoji evidenci vodovodnih sistemov tudi Jevnico in Kresniške Poljane oziroma skupaj nad 10.000 priključkov.

Da bi bilo tako, bi bilo potrebno narediti prenos obračunavanja naše vodarine z Občine Litija na KSP Litija. Ne gre za prenos upravljanja ampak vodenja obračunavanja. Vse ostalo bi zaenkrat ostalo enako, tako cena vode kot tudi priliv denarja na podračun VO. Opraviti pa je potrebno uskladitev znotraj obeh računovodstev in pošiljanja položnic.

Govora je tudi o izboljšavi glavnega vodovoda Reka Gozd in boljši povezavi z ostalimi vodovodnimi sistemi. Temu bi lahko zatem sledila tudi izgradnja povezovalnega kraka Golišče-Jevnica (300 m) in kasneje tudi javni vodovod v Zgornji Jevnici, s sistemom prečrpavanja ali gravitacijsko.

**Sklep 1: Člani sveta KS Jevnica iz naštetih razlogov soglašajo s prenosom vodenja obračunavanja vodarine z Občine na KSP Litija. O omenjeni zadevi naj se čimprej izjasni tudi vodovodni odbor.**

***AD. 6 Informacija o poteku rekonstrukcije Poljanskega kroga***

*Po informaciji s strani projektanta Tadeja Burgerja je Občini Litija pred mesecem dni predal vse potrebno za nadaljevanje postopka, t.j. kataster z izpisom parcel za pripravo služnostnih pogodb in izvedbo razpisa.*

***Sklep 1: Z vsemi lastniki zemljišč in objektov ob Poljanskem krogu se opravi predstavitev projekta in podpiše pogodbe.***

***Sklep 2: Izdelava projekta je zaključena, njegova zaključna realizacija je planirana v letu 2022.***

***AD. 7 Poročilo o izvedbi akcije Očistimo svoj kraj 2021 ter pomladanski ureditvi cest in poti v KS Jevnica***

*Čistilna akcija je bila uspešno izvedena, udeležba na njej presenetljivo velika, saj se je udeležilo več kot 150 posameznikov. Poročilo je bilo objavljeno v Občanu.*

***Sklep 1: Člani sveta KS Jevnica so seznanjeni s poročilom in ga tudi potrjujejo.***

***Sklep 2: Do konca junija se opravi še čistilna akcija ob pešpoti na Janče in ob vodotokih ter gozdovih.***

***Sklep 3: Na deponiji v centru in ob reki Savi (pri železniškem prehodu pri Jerebiču***

***ter pri ekološkem otoku v centru Jevnice) je potrebno namestiti table s prepovedjo odlaganja smeti ali celo kamero, za kar se ponovno zaprosi Občino Litija.***

***AD. 8 Poročilo o izvedbi pomladanske ureditve cest in poti v KS Jevnica***

*Poleg čiščenja se je v posameznih naseljih izvedlo tudi urejanje javnih poti, cest in pešpoti. Zaenkrat so bila dela na cestah opravljena v večini v Zgornji Jevnici, obkošena pa je bila tudi pešpot Jevnica – Kresniške Poljane.*

***Sklep 1: Preostala dela na javnih poteh se na podlagi predvidenih namenskih sredstev v vseh zaselkih opravijo do konca meseca avgusta.***

***AD. 9 Informacija o izidu razpisa v zvezi z dvorano KS Jevnica in delih v njej***

*Člani sveta smo informirani, da letos pri razdelitvi sredstev za sofinanciranje ljubiteljske kulture v Občini Litija za leto 2021 nismo bili deležni prav ničesar, kar nam ni razumljivo, a se kljub temu na obvestilo nismo pritožili.*

***Sklep 1: Z izidom razpisa se člani sveta KS ne strinjamo, v sodelovanju z Občino Litija idr pa si bomo še naprej prizadevali za dokončanje investicije v dvorani Zadružnega doma.***

***AD.10 Razno***

* ***Člani sveta smo opozorjeni o gradnji tik ob cesti v Goliščah (Grum), o čemer bomo obvestili Občino Litija.***

*Sestanek je bil zaključen ob 23.00.*

*Zapisal: Jani Jerant*